Referat frå årsmøte i Vestafjeldske Redaktørforening

Dato for møtet: 24. september, 2010

Stad: Park Hotel Vossevangen

Desse møtte: Jan Inge Fardal (Sogn Avis), Elisabeth Netland (Vestnytt), Erling Wåge (Fjordanes Tidende), Sigmund Midttun (Hordaland), Magne Kydland (Sunnhordland) Christian F. Stabell (Os og Fusaposten), Vigdis Holmås (NRK Hordaland), Bengt Flaten (Fjordingen), Kari Fure (DagenMagazinet), Nils Torsvik (FiskeribladetFiskaren) og Roy Raasholm Fauske (NRK Sogn og Fjordane)

Sak 1. Innkalling. Ingen merknader. Samrøysta godkjent.

Sak 2. Saksliste. Ingen merknader. Samrøysta godkjent.

Sak 3. Møteleiar og skrivar. Jan Inge Fardal vald som møteleiar og Nils Torsvik som skrivar.

Sak 4. Årsmelding vart utdelt og opplese. Det var ingen merknader til meldinga som var godteke. Referatet frå føre årsmøtet vart og lagt fram og godteke som det var skreve.

Sak 5. Rekneskapen vart utdelt og lagt fram av kasserar Elisabet Netland. Det viser ein inngåande saldo på 85.179 kroner, og utgåande på 52.709. Det var inga inntekt i 2009, utanom renter på kr. 145, då det ikkje vart krevd inn kontingent dette året. Ei utgift på 259, knytt til lutfiskmiddagen, vart gjort greie for. Det vart og gjort greie for 12-årsgåva til avisa Hordaland. Nye 100-åringar melde seg i møtet. Det vart spurd kvifor støtte på 2.500 kroner til Haugesund journalistlag, som vart forklart med at stønaden gjekk til eit godt føremål. Samstundes vart det vist til at det doble gjekk til Bergens journalistlag. Sogn og Fjordane redaktørane melde då også si interesse. Vil oppmoda sine journalistar til å søkje neste år.

Rekneskapen vart med desse merknadane godteke.

Sak 6. Kasserar Elisabeth Netland orienterte om at i 2010 vil tur til Brussel gjere stort innhogg i kapitalbasen for Vestafjeldske, men at budsjettet i 2011 truleg vert styrka av at ein kontingent på kr. 1500 for vestafjeldske redaktørar då vert krevd inn av Norsk Redaktørforening sentralt. Dobbel konting gjev fire gongar inntekt, sidan alle medlemmene då vil måtte betale også til lokalforeninga.

Sak 7. Valnemdas leiar Erling Wåge gjorde greie for nemdas innstilling til val. Også i år eit krevjande arbeid, utførd mellom andre travle gjeremål på foreningas reiser, i tillegg til eit møte i forkant av årsmøtet. Det vart lagt vekt på å få inn styremedlem som også kunne dra med dei store redaksjonane i byavisene.

Det vart attval med akklamasjon av leiar Jan Inge Fardal (Sogn Avis). Elisabeth Netland (Vestnytt), takka for seg. For henne vart Anne Hovden (Bergen Tidende) vald inn. Thomas Bruvik (Kvinnheringen) hadde meldt at han ikkje lengre var medlem i redaktørforeninga. For han vart Nils Torsvik (FiskeribladetFiskaren) vald.

Som ny varamedlem valde årsmøtet Anders Nyland (BA).

Valnemda vart attvald, med Erling Wåge (Fjordanes Tidende) som leiar og Magne Kydland (Sunnhordland) som medlem.

Leiaren, Jan Inge Fardal, takka Elisabeth Netland med ei flaske god vin for hennar mangeårige arbeid for foreninga, frå 1997 og til dato, med år som også innbefatta verv som leiar og kasserar.

Leiaren orienterte også om arbeidet med Hausstormen, som var knytt til dette årsmøtet, og der leiaren sat i programkomitéen. Årsmøtet gav tilslutnad til at framtidige årsmøter også bør vere knytt til Hauststormen, medan det i år utan Hauststormar, vart gjeve uttrykk for å halde årsmøta heretter om hausten. Årsmøtet slutta seg til leiarens forslag om å dekke heile eller delar av utgiftene for medlemar som deltek på Hauststormen.

Årsmøtet vart avslutta med middag på Park Hotel Vossevangen, som etter seiande (lokal kjelde; Sigmund Midttun) har Nord-Europas beste vinkjellar (seinare synfart og stadfesta!).

Årsmøtemedlemmene peikte sluttleg mot 19. november, som dato for årets lufiskmiddag. Skrivaren fekk i oppdrag å finne høveleg stad i Bergen for etegildet.

Bergen 28. sep. 2010

Nils Torsvik